作者：辛弃疾
词牌/韵律：贺新郎

paragraphs: 碧海成桑野。
笑人间，江翻平陆，水云高下。
自是三山颜色好，更著雨婚烟嫁。
料未必、龙眠能画。
拟向诗人求幼妇，倩诸君、妙手皆谈马。
须进酒，为陶写。
回头鸥鹭瓢泉社。
莫吟诗、莫抛尊酒，是吾盟也。
千骑而今遮白发，忘却沧浪亭榭。
但记得、灞陵呵夜。
我辈从来文字饮，怕壮怀、激烈须歌者。
蝉噪也，绿阴夏。